ศธ. ปลื้ม เด็กไทยคว้ารางวัลเวทีนานาชาติ พร้อมหนุนด้านคณิตศาสตร์ วิทยาศาสตร์ทุกระดับ
นางสาวตรีนุช เทียนทอง รัฐมนตรีว่าการกระทรวงศึกษาธิการ เป็นประธานในพิธีมอบรางวัลการแข่งขันวิชาการด้านคณิตศาสตร์และวิทยาศาสตร์ ระดับประถมศึกษาและระดับมัธยมศึกษา ระดับนานาชาติ ประจำปี พ.ศ. 2566 และการแข่งขันโครงงานวิทยาศาสตร์ ภายใต้โครงการพัฒนาเครือข่ายองค์กรแห่งการเรียนรู้ ด้านวิทยาศาสตร์ สู่การต่อยอดระดับสากล (STEAMs Co-Creation Project) พร้อมกล่าวว่า กระทรวงศึกษาธิการ ร่วมมือกับภาคส่วนที่เกี่ยวข้องทั้งภาครัฐ ภาคเอกชน สถาบันการศึกษา ในการสนับสนุนส่งเสริมการพัฒนาเด็กและสร้างโอกาสให้กับเด็กได้แสดงศักยภาพและความสามารถในเวทีการแข่งขันทางวิชาการระดับนานาชาติ พร้อมยอมรับว่า ขณะนี้มีโรงเรียนในสังกัดจำนานมาก กระทรวงศึกษาธิการ มีการส่งเสริมสนับสนุนให้โรงเรียนมีคุณภาพ จึงได้การขับเคลื่อนให้มีโรงเรียนเครือข่ายแม่ลูก โรงเรียนพี่โรงเรียนน้อง ที่จะร่วมสร้างเครือข่ายร่วมกันเพื่อให้การเรียนการสอนเกิดประสิทธิภาพมากยิ่งขึ้นนอกจากนี้ รัฐมนตรีว่าการกระทรวงศึกษาธิการ ยังแสดงความชื่นชมนักเรียนทุกคน ในความพยายามและความมุ่งมั่น ที่นำพาตนเองมาสู่วันแห่งความสำเร็จวันนี้ได้นายอัมพร พินะสา เลขาธิการคณะกรรมการการศึกษาขั้นพื้นฐาน (กพฐ.) กล่าวว่า จากผลงานของนักเรียนและครูที่ผ่านมา กิจกรรมในวันนี้นับเป็นโอกาสสำคัญที่นักเรียนและครูในสังกัดสำนักงานคณะกรรมการการศึกษาขั้นพื้นฐาน (สพฐ.) จำนวน 96 คน ซึ่งเป็นผู้สร้างชื่อเสียงให้กับกระทรวงศึกษาธิการทั้งในระดับประเทศและระดับนานาชาตินายประพัทธ์ รัตนอรุณ รองเลขาธิการคณะกรรมการส่งเสริมการศึกษาเอกชน (สช.) กล่าวว่า การดำเนินการจัดการแข่งขันครั้งนี้ มีนักเรียนที่เป็นตัวแทนประเทศไทยเข้าร่วมการแข่งขัน 32 คน ได้รับรางวัลจากการแข่งขัน 35 รางวัล ทั้งประเภทบุคคลและประเภททีม และในวันนี้มีนักเรียนมารับรางวัล 29 คน